
ARUBA MESTER 
DI E ESFUERSO 
DI NOS TUR PA 


RECUPARA 


PRoME MINISTER 


Cvelur. Wever-Croes | 
NOS MESTER PERCURA PA EVITA CU 


AMBTENAARNAN MESTER BAY CORTE PA 
HAYA NAN DERECHO 


Ultimo dianan tabata tin basta comocion, entre otro na 
Aduana, Cuerpo Policial y DOW, tocante posicion huridico 
di ambtenaarnan. Prome Minister Evelyn Wever-Croes a 
expresa cu e ta lamenta cu ambtenaarnan mester warda 
hopi tin biaha pa haya locual nan tin derecho riba dje. "Nos 
meta ta pa ambtenaarnan no mester bay Corte pa por haya 
loke nan tin derecho riba dje. No tur ora por culpa un solo 
instancia, mirando cu tin casonan complica cu ta concerni 
mas departamento". Prome Minister a duna un resumen di 
departamentonan concerni. 


DEPARTAMENTO DI RECURSO HUMANO (DRH) 

Pa loke ta e Departamento di Recurso Humano (DRH), e 
departamento aki ta conta cu un scarsedad na personal y 
esnan cu ta traha eynan ta haci lo maximo pa duna conseho y 
stipula maneho. Pa por duna e consehonan, ta depende di e 
hefenan di departamento mes. 

DRH su ekipo di hurista mes ta esun cu ta defende casonan 
den corte. 


CUERPO POLICIAL 

Pa un proceso di promocion cuminsa, e ta den man di e 
departamentonan mes. Varios di e personanan cu ta sinti 
nan perhudica, ta wordo perhudica door di esaki. Minister di 
Husticia tin atencion pa esaki, pa mira con por soluciona e 
problema aki. E casonan cu ta pega na DRH tin atencion di 
Minister President pa atende nan cu prioridad. 


ADUANA 

Recientemente tabata tin critica di parti di e sindicato di 
Aduana riba Minister di Finansas debi na un caso den corte. 
Den e caso aki cu personal di Aduana a gana, e discusion 
tabata con frecuente e douaneronan ta haci uzo di nan auto 
priva pa trabou. Esaki ta un informacion cu ta solamente e 
douaneronan y Director di e Departamento di Aduana por 
stipula, no e Minister di Finansas. Awor cu tin claridad cu nan 
ta haci hopi uzo di nan auto, lo aumenta nan compensacion. 


DOW 

Recientemente DOW a cuminsa cu un proceso di reorganisacion 
pa e departamento por cumpli cu exigencianan den e desaroyo 
nobo na Aruba. DOW ta haci esaki hunto cu Deloite. 

Den reunion cu henter e personal a duna cada un e garantia 
cu ningun hende lo perde trabou den e proceso pasobra DOW 
tin scarsedad di personal. Pues tur empleado di DOW por ta 
trankilo. 


LANDSPAKKET 

Den cuadro di Landspakket tin hopi cambio na caminda riba 
tereno di maneho di personal. Esakinan ta wordo discuti cu 
sindicatonan y hefenan di departamento. E estudionan ta 
kedando cla y proximamente lo duna mas informacion riba 
tur e cambionan. E maneho di personal lo bira mas eficiente, 
cu proceduranan standard di evaluacion di tur personal 
di gobierno, y den caso di evaluacion positivo, e empleado 
publico lo ricibi su promocion hopi lihe. 

Prome Minister Evelyn Wever-Croes: 


ARUBA TA E DI DOS PAIS NA MUNDO DEN 
RECUPERACION DI TURISMO 


Danki na vision di colega Minister Dangui Oduber 


E pandemia mundial Covid-19 a afecta Aruba severamente. 
Segun IMF a pronostica na comienso di e pandemia, Aruba lo 
tabata e pais mas afecta den nos region. 


Awor, dos aña despues, Aruba a bira e pais number 2 den 
mundo pa cu e recuperacion di turismo, danki na e maneho 
firme di e pandemia door di CrisisTeam y Ministerio di 
Salubridad Publico durante pandemia. Danki na e maneho 


prudente cu a wordo hiba den pandemia y pa e decisionnan cu 
a wordo tuma, cu curashi y bon preparacion, awe nos ta mira 
e frutonan. E exito aki ta danki na tur esnan cu ta traha den e 
sector di turismo. 


Asina ya caba na januari di e aña aki nos a anuncia e “exit 
strategy” den pleno pandemia. 

Turistanan a demostra confiansa den Aruba y nos a mustra 
nan cu Aruba ta un destinacion safe pa bin bishita. Esaki ta 
danki na e esfuerso di cada ciudadano cu ta traha den e sector 
di turismo. 


“Pa esaki mi ta gradici y felicita colega Minister Dangui Oduber, 
pa su vision, y su determinacion. Aruba ta den recuperacion, 
y un biaha mas Aruba ta un ehempel y un inspiracion pa mas 
pais. E desaroyo economico creciendo aki, lo crea mas cupo 
di empleao y mas oportunidad pa nos ciudadanonan. Mi ta 
hopi satisfecho y orguyoso cu e desaroyo aki. Aruba ta den 
recuperacion y nos lo no permiti nada frena e recuperacion,” 
Minister President Evelyn Wever-Croes a duna di conoce. 


BON BIAHE Y EXITO NA TUR STUDIANTE 
BIAHANDO PA HULANDA 


Dialuna 1 di augustus, e prome grupo di studiante ta biaha pa 
Hulanda pa continua cu nan estudio y diamars 2 di augustus e 
otro grupo lo sali pa Hulanda pa continua cu nan estudio. Den 
nomber di Gobierno, Prome Minister Evelyn Wever - Croes ta 
desea e studiantenan tur cos bon y un bon biahe. 


Den total tin 180 studiante cu ta biahando cu Arubalening pa 
Hulanda. Prome Minister Wever - Croes a splica cu unabes 
cu e studiantenan yega Hulanda, conhuntamente cu Minister 
Plenipotenciario Ady Thijsen, lo tey pa ricibi nan. 


Prome Minister ta desea mayornan cu tin yiunan biahando e 
dos dianan aki, pa ta fuerte y ta encurashanan pa keda recorda 


nan yiunan riba e norma y balornan cu nan a ricibi di nan cu ta e 
fundeshi pa e proceso nobo aki cu nan lo encamina. “Recorda 
nan riba e norma y balornan cu bo a siña nan pa asina ora cu 
nan yega Hulanda, nan por establece nan mes mas facil.” 


Premier Wever - Croes a remarca cu na Hulanda Arubahuis ta 
haciendo su esfuerso pa por regla e opvang di e studiantenan, 
pa nan por cera conoci cu nan ciudad y pa nan haya introduccion 
di kico ta e bida na Hulanda. “Hulanda no ta facil mas, haya cas 
na Hulanda ta un problema grandi pa e propio Hulandesnan, 
pues haya camber pa studiantenan ta un reto grandi,” Prome 
Minister a enfatisa. 


Ademas, a compronde cu ainda tin algun studiante cu no a 
keda cla cu camber, y ta hopi inportante pa nan tuma contacto 
cu e mentor inmediatamente pa mira con por regla esaki. 


Prome Minister Wever - Croes ta duna e siguiente mensahe: 
“Hulanda no ta facil pa biba ni pa adapta, pero si nos 
studiantenan traha duro y nan tuma nan estudio na serio, nan 
por logra cosnan grandi. Pa nos como mayor, ta momento pa 
habri hala y laga nan bay. Den nomber di Gobierno di Aruba, 
mi ta desea studiantenan un bon biahe y hopi exito cu nan 
estudio na Hulanda”. 

| CU OPTIMISMO, 
Yoporrunipao. | POSITIVISMO Y 
DETERNENASION 
NOS TA 


MINISTER 


MINISTERIO DI ! "INANSA TA PRESE NTA UN 
PROGRAMA INFORM MP TOCANTE E 
RESULTADO EXCELENTE DI CFATF 
Un logro sumamente importante pa Pais Aruba 


e importancia di e resultado positivo di e rapport di CFATF pa 
Pais Aruba. 


E programa informativo aki ta wordo pasa dialuna, dia 1 di 
augustus pa 7'or di anochi na TeleAruba y diamars dia 2 di 
augustus, pa 8'or di anochi na Diario TV. 


Minister di Finansa ta extende un invitacion na pueblo henter 
pa sintonisa e programa ‘E Resultado Excelente di CFATF' pa 
asina ta bon informa tocante e balor di e resultado positivo aki 
pa Pais Aruba. 


Recientemente Pais Auba a score un resultado excelente den 
e evaluacion di Caribbean Financial Action Task Force. Pais 
Aruba y Bermuda a sali e dos Paisnan cu e miho sistema 
financiero den Caribe. 


Minister Xiomara ta informa cu esaki ta un logro sumamente 
importante pa Aruba. Ya cu e resultado aki ta demostra cu 
Aruba ta cumpli cu e recomendacionnan pa preveni y combati 
labamento di placa y financiamento di terorismo. 


E resultado excelente aki ta manda un señal fuerte na 
inversionistanan cu nan inversion na Aruba ta sigura y cu 
institutonan financiero ta digno pa sigui conta cu e servicio 
di corespondencia bancario cu ta facilita transaccionnan 
internacional na Aruba. 


Durante e programa informativo aki, expertonan di dos 
instancia cu ta resorta bou di Ministerio di Finansa ta brinda 
un splicacion riba e topico aki. Sr. Angelo Brete, director di 
Financial Intelligence Unit (FIU) Aruba y sr. Prakash Mungra, 
Executive Director Supervision & Enforcement di Banco Central 
Aruba ta elabora riba e trabounan cu a wordo haci y ta splica 

Minister Maduro di Finansa: 


EVALUACION EXITOSO DI CFATF TA UN LOGRO 
NACIONAL IMPORTANTE PA ARUBA 


Oponente politico no mester kibra profesionalismo local 


Gobierno di Aruba tin hopi motibo pa duna cobertura amplio na 
e resultado positivo cu nos Pais a caba di haya cerca Caribbean 
Financial Action Task Force (CFAFT) riba tereno di prevencion y 
labamento di placa. Aruba ta score na di dos luga den Caribe cu 
un resultado excelente di e evaluacion di CFAFT, demostrando 
Aruba su compromiso pa mantene e integridad di nos sistema 
financiero na halto. Nos Pais ta un di e tres paisnan na mundo, 
banda di Spaña y Vaticano, cu a score halto riba e tereno di 
supervision. Tur esaki ta noticia imporante pa Aruba cu ta 
manda un señal fuerte na inversionista y ta sigura cu Aruba 
por keda conecta cu e mundo financiero via di 'correspondent 
banking.' Sinembargo oposicion lamentablemente ta bolbe 
mustra nan mala fe y ta buscando tur manera pa pone luz 
negativo riba e logro nacional aki. Oponente politico no mester 
kibra e logro grandi aki basa riba profesionalismo local. 


RECONOCE TRABOU DURO DI ARUBA SU 
PROFESIONALNAN 
Di banda di Gobierno, Minister Maduro ta reconoce e 


dedicacion y trabao duro cu Aruba su profesionalnan cu ta 
traha den diferente departamento di Gobierno y semi-publico, 
a haci pa awe Aruba por a score internacionalmente cu un bon 
resultado di evaluacion di CFATF. Minister Maduro ta reconoce 
tambe e compromiso di e profesionalnan den sector priva cu 
a aporta grandemente na e exito di Aruba den e evaluacion 
di CFATF. Danki na sector priva cu ta raporta transaccionan 
inusual pa nan wordo analisa y investiga, Aruba por a mustra 
CFATF y mundo cu nos Pais su sistema pa preveni y combati 
labamento di placa y financiamento di terorismo ta uno efectivo. 
Un evaluacion di CFATF ta exigi hopi esfuerso, conocemento 
grandi y bon cooperacion entre Gobierno, sector semi-publico 
y sector priva. Cada critica infunda di oposicion, ta bagatalisa 
e esfuerso grandi aki di Aruba su profesionalnan pa logra un 


resultado asina positivo pa Aruba. Ta hendenan bon studia y 
motiva a traha pa awe Aruba por a briya internacionalmente, 
pesey e luz negativo cu oposicion kier pone riba nan trabou ta 
di hopi mala fe. Oposicion no mester falta respet na Aruba su 
profesionalnan cu a laga nos Pais briya internacionalmente. 


MANDA SEÑAL CORECTO PA SECTOR PRIVA 

Un otro motibo pa comparti e resultado positivo aki di evaluacion 
positivo di Aruba pa CFATF, ta pa afirma na inversionistanan 
local y internacional cu Aruba ta un pais serio na unda nos 
sistema financiero ta cumpli grandemente cu e standardnan 
internacional di integridad financiero. Tin hopi inversionista 
serio cu ta buscando hurisdiccionnan cu bon reputacion 
financiero pa por inicia nan proyecto. Pesey ta importante cu e 
resultado di e evaluacion postivo di Aruba pa CFATF ta wordo 
comparti den un forma cu e ta yega tur caminda pa promove 
nos Pais. Oposicion tambe mester asumi nan responsabilidad 
na bienestar di Aruba y percura pa manda e señal corecto 
pa sector priva y no bay haci politikeria cu ta perhudica con 
mundo ta pensa di Aruba. 


LAGA ARUBA CELEBRA E LOGRO POSITIVO DI 
ESFUERSO GRANDI 

E resultado excelente di evaluacion di Aruba door di CFATF, 
ta un logro grandi pa nos Pais cu mester ricibi un cobertura 
amplio. Ta un esfuerso cu a wordo haci pa full un Pais y cu tin 
beneficio grandi pa Aruba. Oponente politico no mester bay 
destrui e momento aki pa Aruba cu critica sin base riba Aruba 
su profesionalnan, departamentonan publico, semi-publico y 
sector priva. E evaluacion positivo di CFATF no ta topico pa 
hiba discurso pa fomenta discordia y di falta respet na nos 
departamentonan publico of pa instiga Pueblo pa yama nos 
Minister President pa gañado. Brinda espacio pa Aruba su 
profesionalnan wordo reconoci pa nan esfuerso grandi na 
bienestar di Aruba. Pone un paro na e strategia politico di ripiti 
cu Gobierno ta gaña, pasobra Pueblo tin e ‘door en door’ caba 
y no por wordo manipula. Un resultado concreto manera un 
evaluacion di CFATF cu un resultado excelente pa Aruba ta 
papia pa su mes y ta un logro nacional cu mester conta cu e 
debido respet y apoyo di oponentenan politico tambe. 


|. 
Aruba: mester 


diMos TUR! 

MINISTER DI CULTURA TABATA PRESENTE NA 
E CORONACION DI 
MISS UNIVERSE ARUBA 2022, KIARA ARENDS 


Ayera a tuma luga e coronacion di Miss Universe Aruba cu a 
keda den persona di Kiara Arends. 


Rondona pa su sernan keri, den Crystal Theater, Minister di 
Cultura, Xiomara Maduro, tabata tin e honor pa por a bisti 
Kiara Arends e sjerp pa asina combirti'e oficialmente den Miss 
Universe Aruba. Mester bisa cu Kiara no ta desconoci den e 
mundo di beyesa ya cu algun aña pasa e a sa di gana e titulo 
maximo y wordo corona como Miss Teen Aruba International 
2017 y Virreina de las Americas 2018. 


Minister Maduro ta desea Kiara Arends tur clase di exito cu 
su preparacion pa Miss Universe y ta sigur cu e lo sa di ta un 
digno representante di nos Pais. 


AWENOCHI 


Minister di Finansa Xiomara Maduro 
ta presenta un programa informativo: 


INVITADO: 


Dialuna, 1 di augustus 2022 
Sintonisa Telearuba 
Canal 23 pa 7:00 PM y Canal 13 pa 9:00 PM 


O O © |xiomaramaduro.com 

Minister di Cultura ta felicita Gang di Arte y Dream Dare Do pa un 
biaha mas ta exitoso: 


HOBENNAN DURANTE UN SIMAN A SINA 
DIFERENTE DISCIPLINA ARTISTICO 


E aña aki, un biaha mas, Departamento di Cultura y Popcorn 
Club a organisa e Proyecto “Gang di Arte-Dream Dare Do”, 
caminda hobennan ta haya e oportunidad di haya guia y 
demostra nan talento. 


Gang di Arte (GDA) ta un proyecto di Departamento di Cultura 
bou di auspicio di Minister di Cultura cu a inicia na aña 2007. 
Meta di GDA ta pa ofrece un plataforma di arte unda hubentud 
por expresa diferente disciplina den arte y Dream Dare Do 
(DDD) ta un proyecto organisa pa Popcorn Club. Meta ta pa 
crea, encurasha y fortalese lidernan hubenil como tambe pa 
descubri, motiva y engrandece e hobennan cu ta interesa den 
arte. 


Esaki ta di cuater aña consecutivo cu e dos proyectonan aki 
ta ser combina hunto y ta siña e hobennan diferente disciplina 
artistico durante un siman. E hobennan ta entre e edad di 13 
pa 20 aña unda nan ta haya tayer di baile, musica, teatro y 
tambe arte visual. Como cu tur dos proyecto tabata tuma luga 
tur aña durante vakantie grandi, pa e motibo aki a dicidi na uni 
e dos proyectonan aki. 


E proyecto aki ta encera tambe un intercambio cultural, unda 
cu Lider y hobenan a bin for di Hulanda, Inglatera, Spañe a uni 
cu Aruba pa forma parti di e tayernan. 

Den e siman di 10 pa 19 di juli ultimo, un cantidad di 125 
hoben a ricibi tayernan di e.o. baile di diferente genero, teatro 
y musica cerca lidernan hoben na entre otro den cantina y e 
salanan MFR 1, 2, 3 y 4 di John F. Kennedy Education Center, 
na Plaza Betico y na Incubator na Cas di Cultura. 


Despues di e tayernan, den oranan di anochi e participantenan 
tabata tin diferente actividad social y cultural planea, como 
tambe un “Island Tour”. 


E resultado di tayernan a wordo estrena dia 19 di juli ultimo 
riba e tarima di Cas di Cultura. 


Awo lo sigui cu e preparacionnan pa competencia mes di Gang 
di Arte. E final di e competencia di lo ta 9 di november 2022. 


Minister di Cultura ta gradici Departamento di Cultura Aruba y 
Popcorn Club pa organisa otro exitoso tayer di Gang di Arte- 
Dream Dare Do. Igualmente ta gradici tur persona cu a duna 
nan sosten pa e proyecto di GDA y DDD por a logra su meta. 
Tambe minister ta extende for di awor caba un invitacion, pa 
bin apoya nos hobenan talentoso den e competencia di Gang 
di Arte 2022 dia 9 di november venidero den Cas di Cultura. 


AÑA DI INVERSION 
Y OPORTUNIDAD 


NA 


DI CADA 

Y DUNA ROLO 


CIUDADANO 


MINISTER 


Dangui Oduber 


DEN E PROME 6 LUNA ARUBA A RECUPERA 
92% DI SU TURISMO COMPARA CU ANA 2019 


Dialuna durante conferencia di prensa di gobierno Minister di 
Turismo y Salud Publico sr. Dangui Oduber a hiba palabra. 
E mandatario a trece dilanti algun cifranan pa locual ta trata 
e prome 6 lunanan di Aruba su turismo. A papia di entre otro 
e cantidad di bishitante ricibi, e prestacionnan na hotels y e 
recuperacion den general. 


Minister Oduber ta sumamente satisfecho di con Aruba su 
turismo ta desroyando bisando cu Aruba su turismo a conoce un 


C» 


recuperacion di 9296 den comparacion 
cu afía 2019. Segun Minister Oduber si 
nota pa eluna di januari cu Aruba a sinti 
e efectonan di e variante di Omicron 
ya caba Aruba lo a yega e nivelnan di 
aña 2019 cu tabata un aña record pa 
Aruba su turismo. Aruba ta conociendo 
un recuperacion excepcional y entre 


World Tourism Organization 


e mihornan di henter mundo. E cifra 
averahe di recuperacion mundial ta 
46% y e cifra averahe di recuperacion 
den nos parti di mundo ta 60%. 


Den e ultimo 3 raportahe mensual di 
ATA a keda demostra cu Aruba durante 
e ultimo 3 luna consecutivo (april 
108%, mei 103%, juni 103%), Aruba 
su recuperacion ta surpasando esun 
di afia 2019. E raportahe di e cifranan 
di luna di juli ainda no ta conoci pero 
ta premira cu esaki tambe lo surpasa 
e cifranan di juli di 2019. Segun IMF 
Aruba ta e di 2 pais na mundo cu e 
mihor recuperacion di su turismo. 


AMERICAS 


2021: -62% 


JaN-MAv 2022: -40% 
(OVER 2019) 


WORLD 


EUROPE 


JAn-May 2022: -36% 


Minister Oduber ta hiba un maneho unda tin un bon cooperacion 
cu tur e partnernan den e sector turistico. Minister Oduber ta 
gradici tur e partnernan, tur cu ta traha den e industria turistico 
y tur esnan cu ta haciciendo esaki posibel y sin laga afor 
Ministerio di Turismo. 


Minister Dangui Oduber ta bay sigui enfoca riba e cresemento 
di Aruba su turismo den cuadro di e aña di recuperacion pa 
asina mantene e trend aki. 


INTERNATIONAL 
UNWTO TOURIST ARRIVALS 


2020: -72% 
2021: -71% (OVER 2019) 
JAN-MAY 2022: =54% (OVER 2019) 


MIDDLE 
EAST 


ASIA 8 THE 
PACIFIC 


| AFRICA 


2021: -61% 2021: -72% 


JAN-May 2022: -50% 
(OVER 2019) 


2021: -7596 


Jan-MaY 2022: -54% 
(OVER 2019) 


2021: -94% 


JAN-may 2022: -90% 
(OVER 2019) 


(OVER 2019) 


Source: UNWTO 
Data as of July 2022 

PRESENTACION DI MIN 
CONFERENCIA 


DI P 


46% 
33% 34% MI 


% Monthly Recovery Total 


% 
103% 103% 


88% 88% 88% 


% Monthly Recovery Holland 


139% 134% 


127% 128% 
15 117% 117% 119% 119% 
109% 109% 
| | | | | | | 
-21 Ju21 Aug-21 Sep-21 Oot21 Now2! Deo-21 Jan-22 


Feb-22 Mar-22 Apr-22 May22 Jun-22 


YTD June - Stay-over Arrivals 


(2022 vs. 201 9). 


June 2022 vs 2 


AHATA Hotel Performance 


156,838 148,058 
e 126,573 122876| 3.0% | 


80 83.0% 
$227.32 


evan [ $22397| $i88/65| 187% | 


ARN = Avolobie Room Nights (number o! total rooms at hotel multipled by 
number of nights in month) 


ORN = Occupied Room Nights [number ol room nights occupied by guests) 
OCC = Occuponcy rate [ORN / ARN) 
ADR = Average Daily Rate (Room Revenue / ORN) 


RevPAR = Revenue Per Avallabie Room (Room Revenue/ARN). The key 
indicator. 


74% 
52% 

40% 40% ill 

Jam2! Feb-2! Mar21 


ER DANGUI ODUBER 
RENSA 1 


AUG 2022: 


% Monthly Recovery USA 
109% 


96% 
919 94% 93% 93% 


Age! May! Jun 09-21 Sep-2 


m INTERNATIONAL 


UNWTO TOURIST ARRIVALS 


2020: -72% 
1 2021: -71% (over 2019) 
JAN-MAY 2022: -S4% (OVER 2019) 


MIDDLE ASIA & THE 
AMERICAS EUROPE EAST PACIFIC 


2021 -62% 202 61% 
sonar 2022: 40% | o DI 


2019 — 2022 


aR 93,953 |101696 | 
n 68,543 | 91,403 | 


DT M 98,970 [101,526 


JUNE 2022 vs 2019 


2022 

CU E META PA 
ENGRANDECE 


ENSENANSA Y 
NO LAGA NIUN 
MUCHA ATRAS 


MINISTER 


Z— Cres 


MINISTER ENDY CROES A RICIBI PRESENTACION 
DI ARUBA TRADE & INDUSTRY ASSOCIATION 


(ATIA) RIBA E MOVEMENTO LIDERA 


CULTURE OF 
^. PURPOSE 


—_ LIDERA 


Recientemente den un encuentro ameno Minister Endy Croes 
a reuni cu sr. Henrrick Henriquez, director di Aruba Trade 4 
Industry Association (ATIA). Durante e reunion e mandatario 
di Enseñansa a ricibi un presentacion amplio di e movement y 
proyecto di ATIA ‘Lidera’. Tambe a trata diferente topiconan di 
interes. ATIA a declara 2022 como un aña di proposito. E aña 
aki e conferencia anual di ATIA ta hiba como titulo ‘Purpose 
as Power’. Por spera un conferencia cu musica, contenido di 
impacto y hopi motivacion. E oradornan di e conferencia ta dos 
figura reconoci rond di mundo. Ta trata di sra. Melis Senova cu 
lo elabora riba diseña bo negoshi cu bo empleadonan como 
elemento principal. Sr. Trent Shelton, ta un ex hungado di NFL, 


awendia un di e miho orador di mundo y autor di e bukinan ‘The 
Greatest You' y ‘Straight up' cu ta enfoca riba con bo proposito 
ta tambe bo poder. 


Lo tin un evento special pa e studiante atletanan presenta pa sr. 
Shelton na unda cu e lo conecta cu e hubentud di Aruba como 
tambe atleta y dunanan palabranan di inspiracion y motivacion. 
Minister Endy Croes a sigui bisa sigur e ta un bunita iniciativa 
di ATIA cu sigur por conta cu sosten di Ministerio di Enseñansa 
y Deporte. Concluyendo Minister Endy Croes ta desea ATIA 
hopi exito cu e proyecto y movemento aki. 

MINISTER ENDY CROES TA FELICITA COLEGA 
DANGUI ODUBER CU A LOGRA SCRAP ‘EIGEN 
BIJDRAGE" DI AZV DEFINITIVAMENTE 


Gabinete Wever - 


Gabinete Wev 


Minister Endy Croes ta aplaudi y alabes felicita Colega Minister 
di Salud Publico Sr. Dangui Oduber cu e anucio oficial cu a 
scrap definitivamente e ‘eigen bijdrage' di AZV. 


LANDS PAKKET F3 TA CUBRI CUIDO MEDICO: 

Durante Covid 19 Hulanda a pone hopi condicionnan politico 
pa Aruba, Curacao y Sint Maarten den e proceso cu a presta e 
islanan hopi miyon di florin pa por a surpasa e temponan dificil. 
Hulanda a haci esaki mediante entre otro Liquiditeits Steun. 
Algun otro di condicionnan a bini a traves di Landspakket unda 
islanan mester pasa den reformanan grandi pa por garantisa 
sostenibilidad pa futuro. Den Landspakket bou di e letra F3 
esaki a cubri parti di cuido medico y aki Hulanda a para fuerte 
entre otro cu den AZV mester corta 60 miyon pa aña. E 60 
miyon aki nunca por cierto a wordo substancia cu argumento 
pa Hulanda pero sin mas ta un condicion riba mesa. Como 


parti pa yega na 60 miyon Hulanda ta exigi pa bini cu un 'eigen 
bijdrage'. Desde tempo di AVP esaki ta riba mesa pero Minister 
Oduber no a kere den esaki como cu esaki lo causa un dolor y 
peso financiero adicional pa pueblo. Hunto a keda busca otro 
alternativa pa cubri e deseo di Hulanda y AVP riba e tema aki. 


PROFESOR HUBBEN Y BATENBURG A PRODUCI UN 
RAPPORT: 

Den rapport di Profesor Hubben y Batenburg (BC zorg) tin 
diferente recomendacionnan importante con pa baha gasto 
door di traha mas eficiente. Recomendacion manera traha mas 
strategico den forma di cooperacion cu otro Hospitalnan na 
Curacao, Sint Maarten y den region por yuda den esaki. Pues 
forma un aliansa. Den luna di juni a formalisa e Dutch Caribbean 
Hospital Alliance. Trahando mas eficiente y den colaboracion 
estrecho ta logra baha gasto y scapa mas placa. Cambionan 
entre otro den e Landsbesluit di verpakte geneesmiddellen 
tambe lo produci un besparing segun calculo di 7-8 miyon 
cu ta minimo 2 bes mas cu 'eigen bijdrage' cu CAFT y AVP 
tabata insisti pa introduci. Cu esaki Minister Dangui Oduber 
ta logra un paso firme pa combense CAFT y Hulanda cu lo 
scrap e eigen bijdrage como cu tin otro manera pa baha e 
gasto cu pasonan mas grandi sin mester mishi cu e cartera di 
e ciudadano. Minister Endy Croes ta felicita Minister Dangui 
Oduber cu e gran logro aki unda a logra convence CAFT y 
Hulanda tambe riba e tema aki. Alabes ta felicita Gabinete 
Wever Croes ll cu e logro aki. Hunto nos lo nabega y surpasa 
tur obstaculo pa nos por sali cu exito for di e pandemia y por 
para fuerte bek riba nos propio pia den futuro. 


MINISTER ENDY CROES TA DESEA E 
STUDIANTENAN HOPI EXITO 


Un total di 254 studiante ta saliendo pa Hulanda pa asina 
continua cu nan estudio. Y otro studiantenan lo sigui nan 
estudio den region. Pa asina nan prepara nan mes na un miho 
forma, siguiendo enseñansa pa educa nan mes y despues bin 
yuda nos dushi isla di Aruba. Minister Endy Croes ta desea e 
studiantenan tur clase di exito. 


Responsabilidad ta cuminsa awo. Aplica e 4D, boso tin e 
deseo pa por bay studia, Disciplina cu bo mester tin pa bo 
logra bo metanan, Dedicacion cu bo mester traha extra pa 
asina concretisa bo metanan y e Determinacion pa logra e 
diploma. Enseñansa ta e yabi pa bo futuro. Exito, hopi forsa y 
mi ta sigur cu boso lo logra. 


| 


Hop! Exito 


Í Enseñansa e yabi pa bo futuro = i 
NAE W. 

MINISTER ENDY CROES A ATENDE E 
DEADIIFI CHALLENGE" 


Diasabra anochi Minister Endy Croes acompaña pa su esposa 
sra. Dilalah Croes a atende e ‘Deadlift Challenge’ organisa pa 
Paradise Strength Aruba bou liderazgo di e coach Jonathan 
Wever. Un total di 50 atleta a participa representando shete 
diferente gym riba nos isla. Di cual 17 dama a competi 
demostrando asina cu e deporte di forsa ta pa tur hende. A 
midi e forsa absoluto di atletanan, den forma di un ‘1 Rep Max 
Deadlift Challenge’. E atletanan a haya e tres oportunidad pa 
por lanta e peso mas pisa nan tabata por pa 1 ripiticion den e 
disciplina di ‘deadlift’. 


Por ultimo, Minister Endy Croes ta felicita e organisadonan 
pa un tremendo evento cu a surpasa tur expectativa. Palabra 
di pabien na Andrew Jansen di BFM gym ganado absoluto 
hisando 345 kilo. Pabien na tur e atletanan cu a participa como 
tambe e ganadonan cu a haci e evento exitoso. 


Danki pa tur esnan cu a aporta, sostene como tambe tur 
boluntario cu a haci e competencia aki posibel. Cu 4D, Deseo, 
Disciplina, Dedicacion y Determinacion ta logra. 


MINISTER ENDY CROES A HACI BISHITA 
OFICIAL NA MUCHILA CREATIVO 


Diabierna mainta Minister Endy Croes a haci bishita oficial na 
Muchila Creativo unda a wordo ricibi pa directora sra. Rose - 
Marie Provance y docentenan di e scol. E mandatario a haya 
recorido di e facilidadnan. Despues a sigui cu reunion hunto cu 
e directiva encarga cu Muchila Creativo unda cu nan a trece 
nan preocupacion y necesidadnan padilanti. Como tambe a 
elabora riba proyectonan pa futuro di e scol unda cu na ta 
desea di haya sosten di Gobierno di Aruba. A compati cu e 
mandatario un otro proyecto cu e scol ta desea di inicia cu 
ne ora e studiantenan finalisa na Muchila Creativo nan por 
continua unda cu nan sifía mas di un ofishi. E madatario a 
expresa cu pa Gabinete Wever - Croes | y Il inclusion ta hopi 
importante, pa inclui tur hende sin laga ningun hende atras, 
tur hende tin e mesun oportunidad, Aruba mester ta di nos tur. 
Inclusion ta e yabi pa aceptacion. Pa afia escolar 2022-2023 
un total di 22 hoben entre edad di 16 pa 25 aña lo atende 
Muchila Creativo. 

Finalisando Minister Endy Croes ta gradici directora sra. 
Rose- Marie Provance y docentenan pe caluroso recepcion. 
Ta bay traha riba e preocupacionnan pa por resolve esakinan. 
Palabra di gratitud na cada un di e docentenan nos ta contento 
y orguyoso cu e trabou cu boso ta desplega. 

Diabierna atardi den un ceremonia bunita yena cu ambiente 
Minister Endy Croes a presencia e gran apertura di Burger 
King na Santa Cruz. Presente tambe ne ocasion special aki 
vice-prome Minister di Aruba, sr. Ursell Arends acompaña pa 
su esposa sra. Tamarah Arends. Durante e celebracion special 
e mandatario di Enseñansa y Deporte tabatin e honor di hiba 
palabra na un momento asina importante unda a corta cinta 
pa oficialmente apertura di Burger King wordo realisa. Minister 
Endy Croes a expresa; ora cu nos mira e trayecto di e famia, 
nan ta empresarionan hoben cu un vision y meta. Cu a duna 
contribucion na nos economia y crea oportunidad di trabou pa 
nos hendenan. Gobierno di Aruba a decreta 2022 como aña di 
inversion y oportunidad. Sr. Jerry y sra. Andrea a gara esaki cu 
dos man y cu curashi y determinacion pa por a logra nan meta. 
Minister Endy Croes ta uza e 

4 D primordialmente den deporte pero sigur ta conta pe 
comerciante y comercio. Banda cu sr. y sra. Arends tabatin 
un deseo, nan tabatin disciplina y dedicacion. Nan tabata 
consistente cana e caminda topa obstaculonan pero a sigui 
cana pa logra y cu determinacion pa cristalisa e deseo cu awe 
nos ta por ta para na e gran apertura di Burger King Santa 
Cruz. 


Finalisando den nomber di Gobierno di Aruba, Minister Endy 
Croes ta felicita na sr. Jerry y sra. Andrea Kock, famia y ekipo 


completo di Burger King, pe curashi cu nan tabatin, e vision 
y determinacion. Danki pa boso esfuerso pa engrandece 
economia di Aruba. Hopi exito! 


Diabierna anochi Minister Endy Croes a presencia un otro 
bunita ceremonia di apertura ta trata aki di Chocoglam cu a 
habri su porta den Caya Betico Croes, patras den e edificio 
di Maggy's Oranjestad. Un soño di sra. Nelkis cu a inicia 8 
aña pasa na cas awe a bira un realidad. Minister Endy Croes 
a hiba palabra durante e anochi ameno unda e la expresa cu 
Gobierno di Aruba a decreta 2022 como un aña di inversion 
y oportunidad. Bo por wak e curashi, vision y amor tey pa 
por lucha pa bay dilanti den bida. Nos semper tey pa duna 
sosten, pa guianan den e proceso pa nan ta exitoso den bida. 
E mandatario enfatisa riba e 4D cu e ta uza regulamente den 
su discursonan. Den e caso aki sra. Nelkis tabatin un deseo, 
tabata disciplina y keda lucha pa sali for di nan cas y awe nan 
ta den centro di ciudad. E di 3 D ta di dedicacion, nan a dedica 
masha hopi pa awe logra loke nan ta logrando y cu sosten di 
pueblo di Aruba pa por engrandece y di 4D di determinacion, 
nan a pasa den duro pero a keda determina pa logra nan soño. 
Sra. Audrey Lacle a corta cinta y asina Chocoglam a habri 
oficialmente. 

Palabra di elogio na sra. Audrey Lacle cu ta duna oportunidad 


na comerciantenan local ta di aprecia. Chocoglam netamente 
un chucalati dushi di diferente sabor y traha aki na Aruba. 
Finalisando Minister Endy Croes a recorda un dicho di nos 
libertador Betico Croes; tur cu yega Aruba y haci Aruba nan 
cas ta un Arubiano. Den nomber di Gobierno di Aruba masha 
pabien na sr. Alvin y sra. Nelkis Arends. Hopi hopi exito. 

Nos ta den e temporada di mas calor di aña. Pa reduci riesgo 
y daño na salud, e puntonan aki ta recomendabel pa haci e 


efectonan di calor menos! 


Evita solo = e" 
A 
Y =m. Y liki 
ikido [— adecua A 
Awa of juice cu no ta No diki of colornan scur 
cu ta atrae mas calor. 


No expone bo mes di 


mas na rayonan di solo. contene mucho suco. 


vea 


Busca Keda 
g informa 


luganan tur 
ventila proteccion momento 


Si bo mester bay den Haci actividadnan . Scucha noticianan di 
deportivo mainta of anochi. canalnan confiabel. 


Keda den luganan 
solo, protege bo mes. 


fresco of den airco. 


N 


Pone mas Haci A Controla  - 
atencion. AMAN actividad TA. un 3) Il Cuida bo 
riba esnan [^ trankil E esnan cu bestianan 
cu : domestico 
muchanan tin enfermedad 
Percura pa nan ta den 


di edad 
No laga nan nan so pa Pospone hungamento y Percura cu semper nan 
mucho tempo. actividadnan pafo. ta den aire fresco. fresco y duna nan hopi awa 


Gabinete Wever - CroesII 


Dialuna 1 Augustus 2022 


Departamento di Salud Publico: 


UPDATE 1 DI AUGUSTUS 2022 


Siman epidemiologico di 24 pa 30 di juli 2022 ta indica cu 223 
persona a recupera y un total di 197 caso nobo di COVID-19 
a keda registra. Tin 2 persona cu a fayece cu ta haci cu e cifra 
di morto cu COVID a bira un total di 226. Cantidad di casonan 
activo di COVID-19 pa awe ta 223. 


30/7/2022 


Activo 


Caso Positivo Nobo 


Vacuna 


Uza 


proteha bo mes y otro 


de 


Datos ta ilustra casonan nobo di COVID-19 cu un averahe 
semanal di 28 caso positivo pa dia y un averahe di ‘Positivity 
rate' semanal di 52%. Un total di 5 persona a keda interna den 
hospital durante e siman cu a pasa di cual 3 riba piso general 
y 2 den ICU. 


RESIDENTE NO-RESIDENTE 


198 

218 

194 
2 


UN PANDEMIA CU EFECTO DEVASTADOR 
PA UN ISLA CU SU PILAR ECONOMICO 
TA NOS BISHITANTENAN DI AFO. 

Y UN ISLA DETERMINA PA SALI 


AUN MAS FUERTE FOR DI E SLA DURO AKI. 
UN ISLA CU VISION PA PROGRESA. 

E VISION DI CADA UN DI NOS, 

VISION DI CREATIVIDAD Y INVERSION, 

LO TRECE OPORTUNIDADNAN GRANDI 

PA NOS Y PA NOS FUTURO GENERACIONNAN. 
E PASONAN CU AWE NOS TA TUMA, 

TA LAGA MARCANAN ATRAS 

PA NOS GENERACION HOBEN. 

ESAKI LO TA E COMPAS CU LO DIRIGI NAN 
DEN E HORIZONTE DI OPORTUNIIDADNAN, 
PA CONTINUA CU UN ARUBA 

MAS SOSTENIBEL, FUERTE Y RELIENTE. 


20 AÑA DI 


INVERSION Y 
22 OPORTUNIDAD 


